STILTETYD: Lidmate word uitgenooi om die vier tekste vir die week in hulle stiltetyd te gebruik. Ons gee vir elke teks die skakel na die ooreenstemmende bydrae op Bybelskool.com. Die skakels met die bydraes is aan die onderkant van hierdie bydrae. Jy kan dit direk daar lees elke oggend of al die skakels aflaai en vanaf jou rekenaar bereik. Ons sal ’n boekie voorberei vir dié wat ’n gedrukte kopie verkies. Jy kan by die kerkkantoor navraag doen.
KLEINGROEPE: Kleingroepe word uitgenooi om die fokusteks te gebruik wat ook vir die volgende erediens gebruik sal word. Dit sal die vorige Sondag op die aankondigings verskyn. ’n Voorlopige lys is hieronder ingesluit. As metodiek stel ons voor dat die RUS, HOOR, LEEF luistersiklus gebruik word. 10 boekies met ’n leiersgids is beskikbaar by die kerkkantoor teen R50.
EREDIENSWERKGROEP: Lidmate word uitgenooi om Dinsdagaande 18:00 deel van ’n eredienswerkgroep te word vir hierdie kwartaal. Ons gebruik die fokusteks om saam te luister en onderskei wat die Here se Woord vir ons as gemeente is. Die vergadering vir die toepassingsgeleentheid vir ons kinders skuif na Woensdagoggend 08:30.